CELEX: 31987D0557
Language: el
Date: 1987-11-16 00:00:00
Title: 87/557/ΕΟΚ: Απόφαση της Επιτροπής της 16ης Νοεμβρίου 1987 για τη βελτίωση της αποτελεσματικότητας των γεωργικών διαρθρώσεων στην Πορτογαλία, σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην πορτογαλική γλώσσα είναι το μόνο αυθεντικό)

Avis juridique important

|

31987D0557

87/557/ΕΟΚ: Απόφαση της Επιτροπής της 16ης Νοεμβρίου 1987 για τη βελτίωση της αποτελεσματικότητας των γεωργικών διαρθρώσεων στην Πορτογαλία, σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην πορτογαλική γλώσσα είναι το μόνο αυθεντικό)  

Επίσημη Εφημερίδα αριθ. L 338 της 28/11/1987 σ. 0034 - 0034

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 16ης Νοεμβρίου 1987  για τη βελτίωση της αποτελεσματικότητας των γεωργικών διαρθρώσεων στην Πορτογαλία, σύμφωνα με τον κανονισμό (ΕΟΚ) αριθ. 797/85 του Συμβουλίου  (Το κείμενο στην πορτογαλική γλώσσα είναι το μόνο αυθεντικό)  (87/557/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1760/87 (2), και ιδίως το άρθρο 25 παράγραφος 3,  τον κανονισμό (ΕΟΚ) αριθ. 1316/86 του Συμβουλίου της 22ας Απριλίου 1986 που αφορά ορισμένους ειδικούς όρους για την εφαρμογή στην Πορτογαλία του κανονισμού (ΕΟΚ) αριθ. 797/85 σχετικά με τη βελτίωση της αποτελεσματικότητας των γεωργικών διαρθρώσεων (3), και ιδίως το άρθρο 1,  Εκτιμώντας:  ότι η πορτογαλική κυβέρνηση ανακοίνωσε, σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85, τις διοικητικές διατάξεις για τον καθορισμό του εισοδήματος αναφοράς για το έτος 1987·  ότι, σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, η Επιτροπή πρέπει να αποφασίσει εάν, σε συνάρτηση με τη συμφωνία των εν λόγω διατάξεων με τον προαναφερθέντα κανονισμό και λαμβανομένων υπόψη των ειδικών διατάξεων που προβλέπονται στον κανονισμό (ΕΟΚ) αριθ. 1316/86, των στόχων του κανονισμού αυτού καθώς και του απαραίτητου συσχετισμού των διαφόρων μέτρων, πληρούνται οι όροι χρηματοδοτικής συμμετοχής της Κοινότητας·  ότι το ποσό που επελέγη για τον προσδιορισμό του εισοδήματος αναφοράς μπορεί να ορισθεί επίσημα δυνάμει του του άρθρου 1 του κανονισμού (ΕΟΚ) αριθ. 1316/85·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Τα μέτρα που ελήφθησαν στην Πορτογαλία κατ' εφαρμογή του κανονισμού (ΕΟΚ) αριθ. 797/85 εξακολουθούν να πληρούν, λαμβανομένων υπόψη των διατάξεων για τον καθορισμό του εισοδήματος αναφοράς για το έτος 1987, τους όρους χρηματοδοτικής συμμετοχής της Κοινότητας στην κοινή δράση που προβλέπεται στο πρώτο άρθρο του κανονισμού (ΕΟΚ) αριθ. 797/85.  Άρθρο 2  Η παρούσα απόφαση απευθύνεται στη Πορτογαλία.  Βρυξέλλες, 16 Νοεμβρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 93 της 30. 3. 1985, σ. 1.  (2) ΕΕ αριθ. L 167 της 26. 6. 1987, σ. 1.  (3) ΕΕ αριθ. L 115 της 3. 5. 1986, σ. 17.